Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana María Beltrán Villalba andreak aurkeztutako galdera, LTDko kanal autonomiko baten lizentzia lehiaketarik egin gabe ETB2rentzat gordetzeko erabakiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkartearen eledun Ana Beltrán Villalba andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Nafarroako Gobernuko lehendakariak zergatik erabaki du LTDko kanal autonomiko baten lizentzia lehiaketarik egin gabe ETB2rentzat gordetzea?

Iruñean, 2018ko abuztuaren 30ean

Foru parlamentaria: Ana Beltrán Villalba